EELNÕU
NARVA LINNAVALITSUS
MÄÄRUS

Supiköögi toiduportsjoni maksumuse kehtestamine 
Määrus kehtestatakse kohaliku omavalitsuse korralduse seaduse § 30 lõike 3 ja Narva Linnavolikogu 30.06.2010 määruse nr 26 „Supiköögiteenuse osutamise kord Narva linnas“ alusel.
§ 1. Kehtestada supiköögi ühe toiduportsjoni maksumuseks 0,71 eurot. 
§ 2. Määrus jõustub seadusega sätestatud korras.

Narva Linnavalitsuse määruse „Supiköögi toiduportsjoni maksumuse kehtestamine“ eelnõu juurde
Narva Linnavolikogu 30.06.2010 määruse nr 26 „Supiköögiteenuse osutamise kord Narva linnas“ alusel toimub supiköögiteenuse osutamine, mille eesmärgiks on tasuta toidu saamise võimaluse tagamine vähekindlustatud isikutele, kelle elukohaks on rahvastikuregistri andmetel Narva linn. Teenuse osutamine toimub Narva linna Sotsiaalabiameti poolt kindlaks määratud ajal ja kohas. Supiköögi toiduportsjon sisaldab vähemalt sooja suppi ja leiba. 
2014. a supiköögiteenuse osutamiseks on eraldatud vahendid summas 15 000 eurot. Sellest lähtudes supiköögi ühe toiduportsjoni maksumus on keskmiselt 0,62 eurot. 
Seoses toiduainete kallinemisega ning tuginedes supiköögiteenuse osutamise praktikale on vaja supiköögi ühe toiduportsjoni maksumuse suurendada. Teenuse osutaja ning Narva linna Sotsiaalabiameti poolt toimunud kalkulatsiooni alusel on vaja supiköögi ühe toiduportsjoni maksumuseks kehtestada 0,71 eurot.

Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad.

Arvestades ülaltoodud, taotleb Narva linna Sotsiaalabiamet Narva Linnavalitsuse määruse „Supiköögi toiduportsjoni maksumuse kehtestamine“ kinnitamist.

